BTS ผุดบ.ย่อย “แคพริคอร์น ฮิลล์” ลงทุนธุรกิจถือครองที่ดิน
BTS ผุดบ.ย่อย “แคพริคอร์น ฮิลล์” ลงทุนธุรกิจถือครองที่ดิน
13 มี.ค. 2564

นายคง ชิ เคือง กรรมการบริหารและรองกรรมการผู้อำนวยการใหญ่ บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS เปิดเผยว่า บริษัทได้จัดตั้งบริษัทย่อยใหม่จำนวน 1 บริษัท คือ บริษัท แคพริคอร์น ฮิลล์ จำกัด (Capricorn HillCompany Limited)
ทั้งนี้ เพื่อประกอบธุรกิจถือครองที่ดิน ใช้ทุนเริ่มต้น 100 ล้านบาท แบ่งเป็นหุ้นสามัญจำนวน 1 ล้านหุ้น มูลค่าที่ตราไว้หุ้นละ 100 บาท โดยบริษัทถือหุ้นในสัดส่วน 100% ใช้เงินลงทุนจากเงินทุนหมุนเวียนของบริษัทฯ
ทั้งนี้โครงสร้างคณะกรรมการมีจำนวน 3 ท่าน ได้แก่ 1.นายกวิน กาญจนพาสน์ 2.นายรังสิน กฤตลักษณ์ 3.นายคง ชิ เคือง
 